अब तक 29 मौतें, 3 लोग लापता, पटियाला-फिरोजपुर में युवक डूबे; मानसा में बाढ़ का खतरा
Punjab Weather Forecast; Flood Rescue Operation | DAM Water Levels   पंजाब में बाढ़ से होने वाला नुकसान लगातार जारी है। बीते दो दिनों से पानी आने के कारण बंद किया गया संगरूर- दिल्ली नेशनल हाईवे 55 टूट गया। जिसके बाद दिल्ली व संगरूर के बीच सड़क मार्ग से संपर्क खत्म हो गया।
पंजाब में आई बाढ़ में अब तक 29 लोगों की मौत हो चुकी है। वहीं 3 लोग लापता है। राज्य के 14 जि़ले बाढ़ की चपेट में हैं। जिसमें पटियाला, जालंधर, कपूरथला, पठानकोट, तरनतारन, फिऱोज़पुर, फतहेगढ़ साहिब, फरीदकोट, होशियारपुर, रूपनगर, मोगा, लुधियाना, मोहाली और संगरूर शामिल हैं। इन जिलों के 1390 गांव अभी भी बाढ़ प्रभावित हैं।
राज्य में अब तक 25 हजार 160 बाढ़ प्रभावित लोगों को सुरक्षित स्थानों पर पहुंचाया गया है। सरकार के 164 राहत कैंपों में 3,331 लोग रह रहे हैं। सबसे अधिक 56 राहत कैंप जालंधर जि़ले में हैं।
मौसम विभाग ने कल भी पूरे पंजाब में बारिश का यलो अलर्ट जारी किया है।
वहीं शनिवार को पटियाला में 13 साल का लड़का बड़ी नदी में बह गया। वह राजपुरा रोड पर घोड़े वाला पुल पर सेल्फी ले रहा था। इसी दौरान उसका पैर फिसल गया और वह तेज बहाव में बह गया। करीब 2 घंटे बाद उसकी लाश बरामद कर ली गई है।
फिरोजपुर में सतलुज के तेज बहाव में एक युवक लोगों की आंखों के सामने बह गया। सभी उसकी वीडियो बनाते रहे, लेकिन किसी ने उसे बचाने का प्रयास नहीं किया।
वहीं शनिवार सुबह 5 बजे मानसा के अंतर्गत आते सरदूलगढ़ के चांदपुरा में 30 फीट घग्गर का किनारा टूट गया। जिस कारण आसपास के इलाकों में तेजी से पानी भर गया है। लेकिन यह हालात बिगड़ते जा रहे हैं।
लोग खुद मिट्‌टी की बोरियां रख स्थिति को काबू करने की कोशिश कर रहे हैं, लेकिन अब स्थिति काबू में नहीं आ रही। अब यह दरार 80 फीट तक पहुंच गई है। जिसके चलते मानसा व आसपास के इलाकों में शाम तक दिक्कतें बढ़ सकती हैं। लोगों को गांव खाली कर सुरक्षित स्थानों पर जाने के लिए भी कह दिया गया है।
उधर, बीते दो दिनों से पानी आने के कारण बंद किया गया संगरूर-दिल्ली नेशनल हाईवे-55 टूट गया। वहीं देर रात सुल्तानपुर लोधी से विधायक राणा इंद्र प्रताप सिंह ने अपने वर्करों के साथ गांव भरोआणा के समीप से धुस्सी बांध को तोड़ दिया। संगरूर के सलेमगढ़ एरिया के लोगों ने सरकारी मदद ना पहुंचने का आरोप लगाया है।
संगरूर के सलेमगढ़ से एक वीडियो वायरल हुआ है। जिसमें आरोप लगाए गए हैं कि रात बाढ़ में फंसे एक परिवार को निकालने के लिए विभिन्न सीनियर अधिकारियों को फोन किया गया, लेकिन किसी ने फोन नहीं उठाया तो किसी ने मदद से मना कर दिया। अंत में DSP के सहयोग के साथ परिवार को बचाया गया है। यह वही जगह है, जहां सीएम भगवंत मान बीते दिनों दौरा करके गए।
बाढ़ से जुड़ी तस्वीरें-
विधायक बोले- इलाका पानी में डूबा
विधायक राणा इंदर प्रताप ने आरोप लगाया कि उनका इलाका पानी में डूब रहा है और प्रशासन उसके लिए कुछ नहीं कर रहा। रात तकरीबन 11.30 बजे वह JCB मशीन लेकर गांव भरोआणा पहुंच गए।
इसके बाद उन्होंने धुस्सी बांध का एक हिस्सा तोड़ दिया। उनका कहना था कि पानी का स्तर बढ़ने से बधवाना गांव, जहां लोगों को शेल्टर दी गई है और आसपास के 8 गांवों में पानी आने का खतरा बन गया था। बांध टूटने से किसी गांव को नुकसान नहीं हुआ है और यह पानी आसपास खेतों में ही जाएगा।
इन जिलों में बारिश का अलर्ट
इसके साथ ही पंजाब में बारिश का अलर्ट आज भी जारी है। कुछ समय के लिए चंडीगढ़ व आसपास के इलाकों रोपड़, एसबीएस नगर, लुधियाना, होशियारपुर में बारिश का अलर्ट दिया गया है। इसके अलावा भी पूरे पंजाब मे आज बारिश के आसार बने हुए हैं। वहीं 16 से 19 जुलाई तक पंजाब में रुक-रुक कर बारिश होने की चेतावनी मौसम विभाग पहले ही जारी कर चुका है।
बाढ़ से जुड़ी अपडेट्स- 
ये खबरें भी पढ़ें:-
जालंधर में धुस्सी-बांध 5 दिन में बंद किया:सतलुज में जलस्तर बढ़ने से टूटा था, संत सीचेवाल ने लोगों संग मिल बनाया, ढोई बोरियां 
पंजाबी अपनी दरिया दिली और विपरीत परिस्थितियों में भी हार न मानकर मुसीबत से लड़ने के लिए जाने जाते हैं। इसी का उदाहरण जालंधर के उपमंडल शाहकोट के लोहियां में देखने को मिला है। लोहियां के मंडाला छन्ना में सतलुज का जलस्तर बढ़ने से धुस्सी बांध टूट गया था और इसके साथ लगते सारे गांव में फसलों से लहलहाते खेत पानी में डूब गए थे (पढ़ें पूरी खबर)
पाकिस्तान पानी न लेता तो डूब जाता पंजाब:हरियाणा-राजस्थान अतिरिक्त पानी लेने को तैयार नहीं; सरकार ने BBMB को भेजा लेटर 
पंजाब सरकार ने भाखड़ा ब्यास प्रबंधन बोर्ड (BBMB) को लेटर लिख हरियाणा व राजस्थान पर अतिरिक्त पानी नहरों से ना लेने के आरोप लगाए हैं। इसके साथ ही अपना पक्ष भी रखा कि पंजाब में बाढ़ की स्थिति के कारण अतिरिक्त पानी पाकिस्तान की तरफ छोड़ना पड़ रहा है (पढ़ें पूरी खबर)